เยอรมัน อังกฤษตั้งการ์ด Lockdown เพิ่มเข้มข้นขึ้น - FINNOMENA
อังกฤษและเยอรมันเตรียมปรับมาตรการ Lockdown ให้มีความเข้มงวดขึ้น
17 ธ.ค. 2563

อังกฤษและเยอรมันเตรียมปรับมาตรการ Lockdown ให้มีความเข้มงวดขึ้น
ทางอังกฤษเตรียมยกระดับการ Lockdown เป็นระดับ 3 ในลอนดอนซึ่งเป็นระดับสูงสุดของเกณฑ์ในประเทศ โดยบาร์ ผับ คาเฟ่และร้านอาหารจะเปิดให้บริการแบบซื้อกลับบ้าน (Takeaway) เท่านั้น รวมถึงอนุญาติให้จับกลุ่มออกมาข้างนอกได้ไม่เกิน 6 คนในพื้นที่สาธารณะ
อีกทั้งยังมีเงื่อนไขอื่น ๆ เพิ่มเติม เช่น ไม่อนุญาติให้คนที่ไม่ได้อาศัยอยู่ด้วยกันหรือต้องพึ่งพากันและกัน พบเจอกันในสถานที่ภายใน, การงดให้บริการของสถานบันเทิงต่าง ๆ โดยก่อนหน้านี้ 99% ของประชากรในอังกฤษอยู่ภายใต้มาตรการระดับ 2 และ 3 เป็นที่เรียบร้อย
ส่วนทางเยอรมันจะมีการยกระดับการ Lockdown โดยสนับสนุนให้พนักงานทำการ Work from home หรือขยายวันหยุดบริษัทเพิ่มเติม หลังยอดผู้ติดเชื้อพุ่งสูงขึ้นถึงเกือบ 30,000 ราย และยอดผู้ติดเชื้อรายวันแตะระดับ 600 รายในวันศุกร์ที่ผ่านมา
ที่มา: https://www.thejournal.ie/new-restrictions-london-germany-5301278-Dec2020/
แท็ก:
แชร์บทความ: